इस मार्ग पर पैसेंजर ट्रेनें और मालगाड़ियां दोनों ही संचालित की जाती थीं।मालगाड़ियों से मुख्य रुप से गन्ने और चीनी का परिवहन किया जाता था।एसएसएलआर नेटवर्क का संचालन कार्यालय मुख्य रूप से सहारनपुर शहर में स्थित था। मार्टिन एंड बर्न का मुख्यालय कोलकाता में था। इसका एक आपरेशन दफ्तर दिल्ली के जनपथ मार्ग पर प्यारे लाल भवन में भी था। तब सहारनपुर में इंडियन टूबैको कंपनी हुआ करती थी। 1930 के दशक में मार्टिन एंड कंपनी छोटे से शहर सहारनपुर में लोगों को रोजगार देने वाली बड़ी कंपनी थी।